10.12.2014 Den Europæiske Unions Tidende L 353/15 KOMMISSIONENS GENNEMFØRELSESAFGØRELSE af 8. december 2014 om tilladelse til markedsføring af chiaolie (Salvia hispanica) som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (meddelt under nummer C(2014) 9209) (Kun den engelske udgave er autentisk) (2014/890/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (), særlig artikel 7, og ud fra følgende betragtninger: (1) — Functional Products Trading S.A. indgav den 12. november 2012 en ansøgning til de kompetente myndigheder i Det Forenede Kongerige om tilladelse til at markedsføre chiaolie (Salvia hispanica) som en ny levnedsmiddelingre- diens i vegetabilske olier og som kosttilskud. (2) — Det Forenede Kongeriges kompetente fødevarevurderingsorgan afgav den 8. juli 2013 den første vurderingsrap- port. I rapporten konkluderedes det, at chiaolie (Salvia hispanica) opfylder kriterierne for nye levnedsmidler i arti- kel 3, stk. 1, i forordning (EF) nr. 258/97. (3) — Den 13. september 2013 fremsendte Kommissionen den første vurderingsrapport til de øvrige medlemsstater. (4) Inden for det tidsrum på 60 dage, der er fastsat i artikel 6, stk. 4, første afsnit, i forordning (EF) nr. 258/97, blev der fremsat begrundede indsigelser. I overensstemmelse med artikel 7, stk. 1, i forordning (EF) nr. 258/97 bør der vedtages en gennemførelsesafgørelse, som tager hensyn til de fremsatte indsigelser. Yderligere forklaringer fra ansøgeren mindskede betænkelighederne hos medlemsstaterne og Kommissionen. (5) — I Europa-Parlamentets og Rådets direktiv 2002/46/EF (?) fastlægges krav til kosttilskud. Det bør være tilladt at anvende chiaolie (Salvia hispanica), uden at kravene i denne retsforskrift tilsidesættes. (6) — Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder — VEDTAGET DENNE AFGØRELSE: Artikel 1 Chiaolie (Salvia hispanica), jf. bilag 1, kan markedsføres i Unionen som en ny levnedsmiddelingrediens til de i bilag II angivne anvendelsesformål og under overholdelse af de i samme bilag fastsatte maksimale anvendelsesniveauer, uden at bestemmelserne i direktiv 2002/46/EF tilsidesættes. Artikel 2 Den nye levnedsmiddelingrediens, der godkendes ved denne afgørelse, betegnes »chiaolie (Salvia hispanica)« på mærk- ningen af den fødevare, der indeholder den. () EFTL 43 af 14.2.1997,s. 1. (?) Europa-Parlamentets og Rådets direktiv 2002/46/EF af 10. juni 2002 om indbyrdes tilnærmelse af medlemsstaternes lovgivninger om kosttilskud (EFT L 183 af 12.7.2002, s. 51).